“จาตุรนต์”ทวีตครั้งแรกหลังไม่ถูกเสนอชื่อเป็นนายกฯ ยันชัดไม่มีส่วนเกี่ยวข้องเหตุการณ์8ก.พ.
“จาตุรนต์”ทวีตครั้งแรกหลังไม่ถูกเสนอชื่อเป็นนายกฯ ยันชัดไม่มีส่วนเกี่ยวข้องเหตุการณ์8ก.พ.
12 ก.พ. 2562

ผู้สื่อข่าวรายงานว่า นายจาตุรนต์ ฉายแสง อดีตรองนายกรัฐมนตรี และแกนนำพรรคไทยรักษาชาติ (ทษช.) ได้ทวีตข้อความผ่านทวิตเตอร์ส่วนตัวที่ใช้ชื่อว่า “Chaturon” โดยได้ระบุถึงเหตุการณ์ทางการเมืองเมื่อวันที่ 8 ก.พ.ที่ผ่านมา ซึ่งตนเองถูกถอดออกจากการเสนอชื่อเป็นแดนดิเดตนายกรัฐมนตรีของพรรคไทยรักษาชาติโดยมีการยืนยันว่า ตนไม่มีส่วนเกี่ยวข้อง ไม่เคยแสดงความเห็น แม้จะเคยถูกวางให้เป็นแคนดิเดตนายกมาก่อน
โดยในทวิตเตอร์ส่วนตัวได้ทวิตข้อความดังนี้ “ผมไม่ได้ไปร่วมในเหตุการณ์วันที่ 8 กุมภา และยังไม่ได้แสดงความเห็นต่อเหตุการณ์ในวันนั้น มาเห็นข่าวเพื่อนนักการเมืองพูดถึงเหตุการณ์วันนั้นว่า “ยิ่งกว่ามีความสุข” แล้ว ผมไม่สบายใจเลย ไม่สบายใจจริง ๆ ครับ”
